קורפוס הפאנצר ה-48 (ורמאכט)

קורפוס הפאנצר ה-48 (בגרמנית: XLVIII. Panzerkorps) היה קורפוס שריון של הוורמאכט במהלך מלחמת העולם השנייה. הקורפוס גויס בגרמניה ב-15 בדצמבר 1940 בשם "הקורפוס הממוכן ה-48", אך שמו שונה ל"קורפוס הפאנצר ה-48" ערב מבצע ברברוסה. בעת הפלישה לברית המועצות, חולק המאמץ המלחמתי הגרמני לשלושה ראשי חץ. כל ראש חץ קיבל קבוצת ארמיות שניהלה את המאמץ בכיוון מסוים. הקורפוס סופח לקבוצת הפאנצר הראשונה (לימים ארמיית הפאנצר הראשונה) בפיקודו של אוואלד פון קלייסט, שהייתה חלק מקבוצת ארמיות דרום. בתחילת המערכה, הוא פעל בקרבות השריון הראשונים כגון קרב דובנו-לוצק-ברודי. לאחר מכן השתתף בקרבות בצפון אוקראינה ובמרכזה ליד הערים ברדיצ'ב וקירובוגרד. במערכת החורף של 1941/1942 השתתף בלחימה באזור מוסקבה וקורסק. עם תחילת מערכת הקיץ של שנת 1942 היה חלק מארמיית הפאנצר הרביעית שסופחה לקבוצת ארמיות דרום שהשתתפה במבצע כחול. לאחר פיצול קבוצת ארמיות דרום לשתי קבוצות סופח לקבוצת ארמיות B. במסגרת המבצע הוא פעל בקרב סטלינגרד. ערב התקפת הנגד הסובייטית באזור סטלינגרד הוצב הקורפוס ככוח עתודה נייד מדרום לעמדות הארמייה הרומנית השלישית, שהגנה על האגף הצפוני של איגוד הכוחות הגרמני באזור סטלינגרד. במהלך מבצע אורנוס הותקפו הארמייה השלישית וקורפוס הפאנצר ה-48 שבא לעזרתה על ידי כוחות סובייטיים עדיפים. שתיים מהדיווזיות של הקורפוס - דיוויזיית הפאנצר ה-22, שהועברה אליו מהעתודה פרק זמן קצר לפני שכותרה, והדיוויזיה המשוריינת הראשונה של צבא רומניה - ספגו אבדות כבדות מאוד ונאלצו לסגת מערבה אל מעבר לנהר צ'יר. הדיוויזיה השלישית (דיוויזיית הפאנצר ה-24) נדחקה מזרחה אל תוך "כיס סטלינגרד", והושמדה שם. שרידי הקורפוס, שתוגברו על ידי דיוויזיית הפאנצר ה-11, הגנו על קו נהר הצ'יר מפני כוחות סובייטים שניסו להתקדם מערבה, תחת פיקוד קבוצת ארמיות דון, והחל מהמחצית השנייה של דצמבר 1942 ניהלו שורת קרבות מגננה מוצלחים באזור הדון התחתון והדונייץ, שמנעו מהצבא האדום לסגור את "פיתחת רוסטוב" ולנתק את כוחות הציר באזור הקווקז. במערכת החורף של שנת 1942/1943, הקורפוס היה מעורב בלחימה באזור חרקוב ובהמשך, בקרב קורסק, כחלק מארמיית הפאנצר הרביעית. הוא היה חלק מהמאמץ הגרמני בחלקה הדרומי של החזית. לאחר ההפסד בקרב המשיך הקורפוס להילחם בקרבות מגננה באוקראינה ובסופו של דבר נסוג הקורפוס, יחד עם הצבא הגרמני וסיים את דרכו בקרבת הנהר אלבה. ורנר קמפף (6 בינואר 1941 - 19 בפברואר 1942) רודולף וייל (19 בפברואר 1942 - 1 בנובמבר 1942) פרדיננד היים (1 בנובמבר 1942 - 19 בנובמבר 1942) הנס קרמר (19 בנובמבר 1942 - 26 בנובמבר 1942) היינריך אברבאך (26 בנובמבר 1942 - 30 בנובמבר 1942) אוטו פון קנובלסדורף (30 בנובמבר 1942 - 30 בספטמבר 1943) דיטריך פון כולטיץ (30 בספטמבר 1943 - 21 באוקטובר 1943) היינריך אברבאך (22 באוקטובר 1943 - 14 בנובמבר 1943) הרמן באלק (15 בנובמבר 1943 - 4 באוגוסט 1944) ולטר נהרינג (4 באוגוסט 1944 - 19 באוגוסט 1944) פריץ-הוברט גרזר (19 באוגוסט 1944 - 20 בספטמבר 1944) מקסימיליאן פון אדלסהיים (20 בספטמבר 1944 - 31 במרץ 1945) וולף האגמן (31 במרץ 1945 - 8 במאי 1945) במבצע ברברוסה כלל הקורפוס את היחידות הבאות: דיוויזיית הפאנצר ה-11 דיוויזיית הפאנצר ה-16 הדיוויזיה הממונעת ה-16 בקרב על מוסקבה כלל הקורפוס את היחידות הבאות: דיוויזיית הפאנצר ה-9 הדיוויזיה הממונעת ה-16 הדיוויזיה הממונעת ה-25 במתקפת הקיץ הגרמנית - 1942 כלל הקורפוס את היחידות הבאות: דיוויזיית גרוסדויטשלנד דיוויזיית הפאנצר ה-24 הדיוויזיה הממונעת ה-3 הדיוויזיה הממונעת ה-16 בקרב סטלינגרד כלל הקורפוס את היחידות הבאות: דיוויזיית הפאנצר ה-24 דיוויזיית הפאנצר ה-14 הדיוויזיה הממונעת ה-29 הדיוויזיה ה-94 הדיוויזיה הרומנית ה-20 במבצע אורנוס כלל הקורפוס את היחידות הבאות: דיוויזיית הפאנצר ה-22 דיוויזיית הפאנצר ה-24 דיוויזיית השריון הרומנית ה-1 במהלך מבצע סערת חורף כלל הקורפוס את היחידות הבאות: דיוויזיית הפאנצר ה-11 מטה הדיוויזיה ה-384 הדיוויזיה ה-336 דיוויזיית השדה של הלופטוואפה ה-7 בקרב חרקוב השלישי כלל הקורפוס את היחידות הבאות: דיוויזיית גרוסדויטשלנד דיוויזיית הפאנצר ה-6 דיוויזיית הפאנצר ה-11 דיוויזיית הפאנצר ה-17 בקרב קורסק כלל הקורפוס את היחידות הבאות: דיוויזיית גרוסדויטשלנד דיוויזיית הפאנצר ה-3 דיוויזיית הפאנצר ה-11 הדיוויזיה ה-167 במהלך הקרבות על הויסלה כלל הקורפוס את היחידות הבאות: הדיוויזיה ה-304 דיוויזיית הפאנצרגרנדיר ה-20 דיוויזיית הפאנצר ה-16 דיוויזיית היגר ה-97 במהלך הקרבות בשלזיה כלל הקורפוס את היחידות הבאות: הדיוויזיה ה-208 הדיוויזיה ה-269 הדיוויזיה ה-329 קורפוס הפאנצר ה-48 באתר lexikon-der-wehrmacht (בגרמנית) Feldgrau :: 22.Panzer-Division